अमेरिका में आज PM मोदी की राष्ट्रपति डोनाल्ड ट्रंप के साथ बैठक, इन 5 कार्यक्रमों में लेंगे हिस्सा- देखें पूरा शेड्यूल  
अमेरिका में पीएम मोदी का शेड्यूल
आज डोनाल्ड ट्रंप से करेंगे मुलाकात
आज डोनाल्ड ट्रंप से करेंगे मुलाकात
अमेरिका दौरे पर गए प्रधानमंत्री नरेंद्र मोदी (Narendra Modi) मंगलवार को पांच अहम कार्यक्रमों में हिस्सा लेंगे. हाउडी मोदी (Howdy Modi) कार्यक्रम की लोकप्रियता के बाद अब पीएम मोदी के लिए आने वाले तीन दिन अब काफी अहम होने वाले हैं. 21 सितंबर से 27 सितंबर तक के अमेरिकी दौरे पर गए प्रधानमंत्री मोदी मंगलवार को सबसे पहले 12.15 बजे (भारतीय समयानुसार रात 9 बजकर 45 मिनट) राष्ट्रपति डोनाल्ड ट्रंप से मुलाकात करेंगे. दोनों ही नेताओं के बीच आज द्विपक्षीय बातचीत होने वाली है. मंगलवार को होने वाली ट्रंप और मोदी की मुलाक़ात को लेकर भारतीय विदेश मंत्रालय के प्रवक्ता रवीश कुमार का कहना है दोनों नेताओं की बैठक में मुद्दे क्या रहेंगे ये अभी कहा नहीं जा सकता. उन्होंने कहा कि दोनों के बीच वैश्विक मुद्दे पर बात हो सकती है.
वहीं, पीएम मोदी 1.15 बजे (भारतीय समयानुसार रात 10 बजकर 45 मिनट) संयुक्त राष्ट्र महासचिव द्वारा संयुक्त राष्ट्र 74वीं महासभा में आए शिष्टमंडल प्रमुखों के लिए भोज में शामिल होंगे. इसके बाद 3.30 बजे (भारतीय समयानुसार बुधवार मध्यकालीन 1 बजे- 25/09/2019) इंडिया-पेसिफिक आईलैंड के नेताओं की बैठक में पीएम मोदी मौजूद होंगे. करीब 6.30 बजे (भारतीय समयानुसार बुधवार तड़के सुबह 4 बजे- 25/09/2019) महात्मा गांधी के 150वीं जयंती के मौके पर आयोजित कार्यक्रम में प्रधानमंत्री नरेंद्र मोदी हिस्सा लेंगे.
आखिर में अमेरिका की रात 8.10 बजे (भारतीय समयानुसार बुधवार सुबह 5.40 बजे- 25/09/2019) बिल एंड मेलिंडा गेट्स फाउंडेशन के गोलकीपर्स ग्लोबल गोल्स अवॉर्ड 2019 में पीएम मोदी प्रमुख मेहमान होंगे.